मोबाइल में नेटवर्क टॉवर गायब, ग्रामीणों का संपर्क कटा
पोकरण (आंचलिक) | दूरसंचार विभाग द्वारा ग्रामीण क्षेत्र में लगाए गए बीएसएनएल टॉवर ग्रामीण लोगों के लिए दुखदायी बनती जा रही है। ग्रामीण क्षेत्रों में लोगों को पर्याप्त मात्रा में मोबाइल सेवा का लाभ नहीं मिल पा रहा है। ग्रामीणों ने बताया कि गांवों में मोबाइल टावर नहीं होने के कारण ग्रामीणों को परेशानी उठानी पड़ रही है। दूरसंचार विभाग द्वारा लगाए गए बीएसएनएल टावर नहीं मिलने के कारण आए दिन दिक्कत हो रही है। ग्रामीणों ने बताया कि बीएसएनएल सेवा का पर्याप्त सिग्नल नहीं मिलने से बीच बीच में बात कट जाती है तथा कभी कभार तो कई घंटों तक सिग्नल नहीं आने से सेवा का बिल्कुल लाभ नहीं मिल रहा है।
बीएसएनएलटॉवर बने शो पीस : दूरसंचार विभाग द्वारा ग्रामीण क्षेत्रों में मोबाइल टावर लगाने के बाद भी आए दिन मोबाइलों से टावर गायब हो जाता है। जिसके कारण यह मोबाइल टावर मात्र शो पिस बने हुए हैं। जिसके कारण ग्रामीणों मजबूरन निजी मोबाइल कंपनियों का उपयोग करना पड़ रहा है। ग्रामीणों को हो रही परेशानी के संबंध में विभागीय अधिकारियों को भी अवगत करवाया जा चुका है लेकिन कोई कार्रवाई नहीं हो रही है।
^बीएसएनएलटावरों में किसी प्रकार की समस्या नहीं है मोबाइल में सिग्नल दिखाए दे रहे हैं तथा बिजली बंद होने तथा बैटरियों को बैकअप कम होने के कारण टावरों में कभी कभार समस्या आती है। भगाराम,जेटीओ, दूरसंचार विभाग पोकरण
mag_Deva hin_Deva hin_Deva hin_Deva